PressReader - Finweek Afrikaanse Uitgawe: 2018-02-15 - Self­doen: Hor­des ETF’S: Moe­nie net koop om­dat hul­le nuut is nie
Self­doen: Hor­des ETF’S: Moe­nie net koop om­dat hul­le nuut is nie
Meer as 10 nu­we beursverhandelde fond­se word oor die vol­gen­de paar maan­de ge­no­teer, wat be­sluit­ne­ming vir be­leg­gers kom­pli­seer. Dit is eg­ter be­ter om aan­vank­lik ver­sig­tig te wees en dié nu­we­lin­ge eers nou­keu­rig te be­stu­deer.
in 2018 is daar ’n war­rel­wind van nu­we beursverhandelde fond­se (ETF’S) wat mark toe kom. Min­stens drie uit­rei­kers be­tree die mark en no­teer nu­we ETF’S in Fe­bru­a­rie en Maart. Ons het 63 ge­no­teer­de ETF’S (15 wat ver­le­de jaar by­ge­kom het) en 22 beursverhandelde no­tas (ETN’S). Die nu­we Etf-no­te­rings be­hoort min­stens 11 nu­we ETF’S by te voeg, wat dié land­skap nog meer kom­pleks maak.
Dié kom­plek­si­teit vind op twee vlak­ke plaas, waar­van die eer­ste keu­se is. Ons het tans vier ge­wo­ne TOP40-ETF’S, drie ETF’S wat die S&P 500 volg en twee wat die MSCI Wor­ld In­dex volg.
Keu­se is al­tyd won­der­lik. Ons koop een­vou­dig die een wat die goed­koop­ste is wat kos­te be­tref (ont­hou dat die sprei­ding ook ’n kos­te is). Ons sal ti­pies na die to­ta­le­kos­te­ver­hou­ding van ’n ETF kyk en dit as die e­nig­ste be­pa­ler van kos­te ge­bruik. Maar wan­neer ons koop, sal ons ge­woon­lik ook die sprei­ding in die mark moet kruis. Met an­der woor­de, be­taal die prys wat die ver­ko­per wil hê. Plaas­lik het ETF’S mark­mer­kers wat al­tyd in die mark teen­woor­dig is – aan so­wel die koop- en ver­koop­kant – en hul­le pry­se aan­pas om se­ker te maak dat die ETF teen bil­li­ke waar­de ver­han­del.
Dié mark­mer­kers is eg­ter ef­fens bo en on­der die bil­li­ke waar­de. Twee ETF’S wat by­voor­beeld pre­sies die­self­de is, mag ver­skil­len­de sprei­dings hê, met die een wat wy­er as die an­der is. Die wy­er een sal duur­der wees en sê nou maar teen 5 460 sent ver­han­del, en die an­der een teen 5 450 sent. Dié 10 sent is in­der­daad baie klein, maar dis al­tyd die moei­te werd om dop te hou. As al­les an­ders die­self­de is, is dit hoe ek sal be­sluit wat­ter een om te koop.
In­deks­vol­gers vs. S­lim be­ta
Die an­der kom­plek­si­teit is wan­neer ons weg­be­weeg van­af stan­daard- een­vou­di­ge in­deks­vol­gen­de ETF’S en be­weeg na wat die be­dryf s­lim be­ta noem.
S­lim be­ta is die i­dee dat in plaas van om net mark­ka­pi­taal­ge­weeg­de in­dek­se te ge­bruik, jy hul­le ’n bie­tjie slim­mer kan maak (en dus be­ter op­brengs ge­ne­reer) deur ge­ly­ke ge­wig­te of som­mi­ge be­gin­sels te ge­bruik om in­slui­ting of die ge­wig in die in­deks te be­paal.
Ek is ’n na­vol­ger van in­dek­se met ge­ly­ke ge­wig­te en ver­kies dit al­tyd bo in­dek­se vol­gens mark­ka­pi­taal. Maar wan­neer ons die­per in s­lim be­ta be­gin delf, be­gin ek be­kom­merd te raak.
Die Sa­trix Di­vi+ was die eer­ste s­lim be­ta in Sui­d­a­fri­ka en dit het uit­ste­kend be­gin. Ek het eg­ter my be­lang ver­koop en dit ’n ge­bro­ke me­to­do­lo­gie ge­noem net toe dit die mark aan die brand be­gin steek het met reu­se­ver­be­te­rings in op­brengs.
Oor die af­ge­lo­pe de­ka­de het dit die Top40 net ge­klop, hoe­wel met ver­hoog­de vo­la­ti­li­teit en ’n ef­fens ho­ër op­brengs.
As jy koop, is dit be­lang­rik om die slim­be­ta-me­to­do­lo­gie te ver­staan en om baie ver­sig­tig te wees om nie in die be­mar­king­strik te trap nie. El­ke Et­fuit­rei­ker is baie lief vir hul­le pro­duk­te en dink hul­le is die bes­te.
Maar dit be­te­ken nie ons moet hul­le te koop nie. Wan­neer ek ’n slim­be­ta­etf koop, wil ek hê dit moet baie een­vou­dig wees met ’n me­to­do­lo­gie wat vir my sin maak.
Keu­se is goed, maar soos al­tyd dink ek ons moet lank her­kou aan be­slui­te, en selfs lan­ger her­kou voor­dat ons be­lê.
Wees ver­sig­tig vir nis­aan­bie­dings
Ek is ook baie ver­sig­tig vir wa­re nis-etf’s. Plaas­lik het ons baie min, maar ek ver­moed meer sal met­ter­tyd kom. Wat my be­kom­mer is dat dié nis-etf’s ons in in­te­res­san­te nis­sek­to­re in­trek wat op lang ter­myn dalk nie so sal bly nie. ’n Pro­duk of sek­tor mag op die oom­blik hoog vlieg, maar as dit nie al­tyd so goed gaan vaar nie, moet ek ak­tief be­sluit wan­neer sy dag ver­by is. Dan moet ek die po­si­sie sluit en die vol­gen­de ruim­te vind wat flo­reer.
Om een ETF te ver­koop en dan ’n nu­we een te koop, be­te­ken om twee be­slui­te te neem, en ek kan een of al­bei ver­keerd kry, wat sal be­te­ken dat ek my geld sal laat ver­loor.
Keu­se is goed, maar soos al­tyd dink ek ons moet lank her­kou aan be­slui­te, en selfs lan­ger her­kou voor­dat ons be­lê. Daar is niks wat jou jaag nie en in tal­le ge­val­le sal ek die nu­we spog­ge­ri­ge ETF’S eers ’n tyd­jie gee om hul­self te be­wys. ■ te­rug­voer@fin­week.co.za